Ag Apolloni (nar. 13 czyrwnia 1982 w Kaçanik) to je albański pisŏrz, poeta, dramaturg i esejista. Je profesorym na Uniwerzytecie we Prisztinie. Jego literacke dzieła wyrōżniajōm sie dramatycznościōw, filozoficznym potraktowaniym a krytycznõ relacyjōm do historyje, polityki i społeczyństwa. Biografijŏ. Narodziōł sie 13 czyrwnia 1982 roku w Kaçanik we Kosowie. Skōńczōł szkołã bazowõ i gimnazjum we swojim familijnym mieście, a sztudia dramaturgiczne i literaturoznawcze skōńczōł we 2005 roku na Uniwerzytecie we Prisztinie. Z ekōnōmicznych powodōw we 2006 roku przerwoł sztudia filozoficzne i robiōł wiynkszość dwōch lŏt w lazarycie we Prisztinie, kaj ôpiekowoł sie niymocnym fatrym, kery umrził we 2007 roku. We 2008 roku Ag Apolloni dostoł tytuł magistra nauk filologicznych, a we 2012 roku dostoł tytuł dŏchtora nauk filologicznych. Apolloni je terŏz profesorym na Uniwerzytecie we Prisztinie, kaj robi ôd 2008 roku. Apolloni robiōł za awisŏrza, redachtora i przodnigo redachtora w pŏru dziynnikach a cajtōngach literackich i kulturalnych we Prisztinie. We 2010 roku reaktywowoł i kludziōł trzi lata nojstarszy cajtōng literacki we Kosowie „Jeta e Re” (założōny we 1949 roku), kere zawrziło sie we 2006 roku. We 2013 roku założōł cajtōng „Symbol”. Teksty i dzieła Apolloniego ôstały przełożōne na pŏrã gŏdek, miyndzy inkszymi: angelskõ, miymieckõ, italskõ, czeskõ, macedōńskõ a syrbskõ. Apolloni bōł kilkakrotnie nadgradzany krajowymi nadgrodami za swoje dzieła fabularne i naukowe. Zomb (2009) Sandalet e Senekës (2020) Ulurima e ujkut (2013) Zazen (2014) Një fije shprese, një fije shkrepëse (2020) Stephen, Halloween, Judith, Mat (2010) Hamleti simbas Horacit (2017) Skenderbeu, manuskripti i Marlout (2018) Parabola postmoderne (2010) Paradigma e Proteut (2012) Koferi i Konicës (2016) Commentum (2019) Mesjeta ime (2019)